《闻旧曲一首》
宋代·苏籀

短舞长讴撩性情，狗翻砑鼓醉承平。
六么花下西湖集，三叠云凝玉塞聋。
治世之音岂沦谢，淫哇已极返和清。
关雎正雅终知律，前圣尝云畏后生。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。